open-index/open-wikipedia-markdown huggingface dataset:
Innherred

:*For lokalavisen, se [[Innherred (avis)]].*

**Innherred** (opprinnelig «de indre herredene») er et distrikt i Trøndelag fylke som omgir de indre delene av Trondheimsfjorden og som tidligere tilhørte Nord-Trøndelag. 

Til Innherred regnes i *noen* sammenhenger de seks kommunene Levanger, Verdal, Inderøy, Frosta, Steinkjer, Snåsa og tidligere Skatval kommune. Disse kommunene har til sammen 67 166 innbyggere (1. juli 2009) og 7 836 kvadratkilometer. Innherred grenser til Stjørdalen, Fosen og Namdalen. 

I andre sammenhenger inkluderes Namdalseid, Leksvik og eventuelt Stjørdal og Meråker. Avgrensingen av distriktet er ikke entydig; Namdalseid samarbeider både mot Innherred og nordover til Namdalen. 

Kommunene Snåsa, Steinkjer, Inderøy, Verdal og Levanger, inngikk i april 2021 et politisk samarbeid gjennom Innherred interkommunale politiske råd, Innherred regionråd.  

I Den norske kirke var distriktet til 2019 inndelt i Sør-Innherad prosti (Frosta, Levanger, Verdal) og Nord-Innherad prosti (Inderøy, Verran, Namdalseid, Steinkjer, Snåsa), begge i Nidaros bispedømme. Den 1. januar 2019 ble de to prostiene slått sammen til Stiklestad prosti.

Rettslig er distriktet underlagt Inntrøndelag tingrett. Tidligere hørte Levanger og Verdal inn under Stjør- og Verdal tingrett, mens de resterende kommuner utgjorde domsmyndighetsområdet til Inderøy tingrett, begge underlagt Frostating lagdømme. I den tidligere inndeling i fogderier hørte Levanger og Verdal til Stjør- og Værdalen fogderi, mens de resterende kommunene utgjorde Inderøen fogderi.

Området kalles også for Inntrøndelag, og var i Frostatingsloven inndelt i de fire småfylkene Skeynafylki, Verdølafylki, Eynafylki og Sparbyggjafylki. Den tilsvarende enheten Uttrøndelag omfattet da de noe større småfylkene Stiordølafylki, Strindafylke, Gauldølafylke og Orkdølafylke.

## Referanser


## Eksterne lenker
* Turistinformasjon
Kari (mannsnavn)

**Kari** er et finsk variant av det greske mannsnavnet Makarios, som kommer av *makar*, «velsignet».

*Kári* er et islandsk mannsnavn, men det har en annen etymologi, og er en variant av Kåre.

## Utbredelse
Kari er et svært vanlig mannsnavn i Finland.

Tabellen nedenfor gir en detaljert oversikt over populariteten til navnet Kari i noen av de landene hvor statistikk er tilgjengelig.

## Kjente personer med navnet
* Kari Hotakainen

## Se også
* Kari – kvinnenavn

## Referanser


## Eksterne lenker
*
Beverley Mitchell

**Beverley Anne Mitchell** (født 22. januar 1981 i Arcadia i Los Angeles i California) er en amerikansk skuespillerinne. Hun er kanskje mest kjent for sin rolle som «Lucy Camden» i *[[Den syvende himmel]]*. Hun har også spilt i en Disney-produsert film om rally-stjernen Erica Enders liv. I 1990 fikk hun en rolle Children of the Bride.

Beverley er stor fan av countrymusikk og spilte inn en countryplate med navnet "Beverley Mitchell" i Nashville i 2006.

Beverley Mitchell er også kjent for å ha vært med i *[[Saw II]]* fra 2005.

Beverley Mitchells foreldre er Sharon og David Mitchell. Sharon er manager og David er Autoracer. Hun er gift med Michael Cameron. 

## Eksterne lenker
*
Stephen Collins

**Stephen Collins** (født 1. oktober 1947 i Des Moines i Iowa) er en amerikansk skuespiller. Han spilte Eric Camden i TV-serien *[[Den syvende himmel]]*.

## Referanser


## Eksterne lenker
* 
*
Sopwith Aviation Company

**Sopwith Aviation Company Ltd.** var en britisk flyprodusent som ble etablert i mars 1914. Firmaet bygde blant annet Sopwith Tabloid som vant Schneider-troféet i 1914, og ble berømte for en rekke jagerfly som de produserte under den første verdenskrig. Disse inkluderte Sopwith 1½ Strutter, Sopwith Pup, Sopwith Triplane, og Sopwith Snipe. Det mest kjente av flyene de produserte var imidlertid Sopwith Camel.

De produserte også i 1917 med Sopwith Cuckoo det første torpedoflyet som kunne ta av og lande på et hangarskip. I 1920-21 tok en av testpilotene til Sopwith, Harry Hawker, over firmaet og kalte det Hawker Engineering Co Ltd., senere, i 1933, ble firmaet til Hawker Aircraft Ltd.

## Fly produsert av Sopwith
*Sopwith Tabloid 
*Sopwith 1½ Strutter
*Sopwith Pup
*Sopwith Triplane
*Sopwith 7F.1 Snipe
*Sopwith Cuckoo
*Sopwith Camel
Kvinner som har sex med kvinner

**Kvinner som har sex med kvinner** (**KSK**) er et uttrykk som brukes for å definere en gruppe av kvinner som har sex med andre kvinner, uavhengig av deres seksuelle identitet. KSK omfatter både kvinner som identifiserer seg som lesbiske eller bifile, og kvinner som identifiserer seg som heterofile, men som likevel har sex med andre kvinner.

## Se også
* Sapfisme, kvinner som elsker kvinner
* Menn som har sex med menn

## Referanser
Archer (panserjager)

**Archer** var en britisk panserjager/selvdreven kanon basert på chassiet til panservognen Valentine. Den hadde en Ordnance QF 17-pdr kanon montert i en lavett som kunne beveges 11° til hver side og var arrangert slik at kanonen pekte motsatt vei av kjøretøyets kjøreretning.

De første produksjonseksemplarene var ferdig i mars 1944, og de begynte å nå britiske pansrede divisjoner i Europa fra oktober samme år. Archer forble i tjeneste i den britiske hær helt til midten av 1950-tallet og ble også eksportert til flere andre land, blant annet Egypt. I alt ble 665 av dem produsert.
Zara

**Zara** er den største motekjeden i Europa målt i antall butikker. Zara er en kjede eid av spanske Inditex Group som også har merker som Massimo Dutti, Bershka og Pull & Bear. 

En forklaring på Zara sin suksess er at de bruker kort tid på å gå fra design av mote til ferdig produkt i hyllene i butikken. Denne prosessen tar noen uker for Zara, mens bransjegjennomsnittet er ni måneder. Kjeden er også kjent for å ikke reklamere. 

I 2006 åpnet kjeden sin første butikk i Norge, og har per dags dato fem butikker hvorav tre i Oslo, én i Stavanger og én i Kristiansand.

## Eksterne lenker
*
Koagulasjon

**Koagulasjon** eller **levring** er prosessen hvor blod endrer seg fra flytende tilstand til gelè. Det kan potensielt bevirke hemostase — opphøret av blodstrøm fra ødelagte blodårer — etterfulgt av reparasjon. Koagulasjonsmekanismen omfatter aktivering, adhesjon og aggregering av blodplater, med avsetning og modning av fibrin. Koagulasjonssykdommer er sykdommer som kan bevirke bløding (hemoragi eller kontusjon) eller obstruktiv levring (trombose).

Koagulasjon er godt konservert på tvers av biologien; i alle pattedyr omfatter koagulasjonen både en cellekomponent (blodplate) og en proteinkomponent (koagulasjonsfaktor). Systemet hos mennesker er det systemet som er mest forsket på, og best forstått.

Koagulasjon begynner nesten umiddelbart etter at skade i blodårene har ødelagt den endotele hinnen som fôrer innsiden av blodårene. Når rommet under endotelet blir eksponert for blod så setter det i gang to prosesser: endringer i blodplatene, og eksponeringa av subendotelial vevsfaktor til faktor VII, som bevirker formasjonen av fibrin. Blodplater lager en plugg i skadeområdet; dette blir kalte *primær hemostase*. *Sekundær hemostase* begynner samtidig: ytterligere **koagulasjonsfaktorer** eller **levringsfaktorar** utover faktor VII svarer i en kompleks kaskade for å danne tråder av fibrin som styrker blodplate-pluggen.

## Se også

* Blødning

## Referanser
Imperial War Museums

**Imperial War Museums** er fem ulike britiske museer, med krig som tema. Det største er et museum i London som stiller ut militære kjøretøy, våpen, krigsgjenstander og diverse annet fra konflikter som Storbritannia har vært involvert i. I 2006 besøkte over 700&nbsp;000 personer museet.

I 2002 åpnet museet Imperial War Museum North som er en avdeling i Manchester.

## Se også
* Bethlem Royal Hospital

## Eksterne lenker

*  (engelsk)
Aleksandar Obrenović

**Aleksandar Obrenović** (serbisk: *Александар Обреновић*) (født , død ) var serbisk konge fra 1889 til 1903.

Han ble drept under et militærkupp i 1903 gjennomført av Den svarte hånd. Han og dronningen ble drept på slottet og kastet ut av vinduene.

## Referanser


## Eksterne lenker
*
Camera obscura

**Camera obscura** (latin for *mørkt rom*) eller **hullkamera** er en enkel form for projeksjonsapparat eller avtegningsmaskin. Innretningen består av et mørkt avlukke med et lite hull der lyset fra omgivelsene foran hullet slipper inn, og dermed avtegner seg som et opp-og-ned-vendt lysbilde på bakveggen inne i avlukket.

Slike innretninger ble tidligere brukt som hjelp for nøyaktig avtegning av utsnitt av den synlige virkeligheten, og danner grunnlag for episkopet og fotografiapparatet. Et fotoapparat kalles fremdeles «kamera», det vil si «kammer».

## Virkemåte
Prinsippet bak camera obscura kan demonstreres enkelt med en mørk kasse eller et avblendet værelse med et hull eller liten lysåpning i den ene siden. Lyset som blir reflektert fra en gjenstand eller et landskap utenfor kassa eller rommet, vil skinne igjennom hullet og treffe en del av bakveggen som et lysbilde der motivet står opp-og-ned og er speilvendt. En tegner kan legge et papir eller et annet tegneunderlag på veggen der projeksjonen treffer, og streke opp og kopiere motivet over på underlaget. Metoden sørger for at perspektiv og størrelsesforhold blir korrekt gjengitt, og avbildningen virker dermed mer virkelighetstro. Dybdeskarpheten er ubegrenset. Skarpheten er avhengig av størrelsen på hullet.

Camera obscura kan også utstyres med optiske linser og speil for å forsterke lyset som slipper inn og få flere detaljer i lysbildet. Motivet blir imidlertid litt fortegnet som følge av aberrasjon, det vil si optiske avbildningsfeil.

Det finnes også store camera obscuraer, der en kan stå inne i selve kameraet. Ett av disse står i Trondheim.

## Se også
* Kamera
* Projeksjonsapparat
* Camera lucida

## Eksterne lenker
* 
* «CAMERA OBSCURA», fra Vitensenteret, Trondheim
Milan Obrenović IV

**Milan Obrenović IV** (serbisk: *Краљ Милан Обреновић*) (født , død 11. februar 1901) var **Kong Milan I** av Serbia fra 1882 til 1889, da han abdisert til fordel for sin tolv år gamle sønn.

## Referanser
Mihajlo Obrenović

**Mihajlo Obrenović III** (serbisk: *Михаило Обреновић*) (født: , død ) var fyrste av Serbia to ganger. Først fra 1839 til 1842, da han ble avsatt, så fra 1860 til 1868, da han ble drept.

## Referanser
Josef Maximilian Petzval

**Josef Maximilian Petzval** (ungarsk: *Petzval József* (eller *Józeph*, tysk *Josef Maximilian Petzval*, *Miksa;* født 6. januar 1807 Spišká Belá i Slovakia, død 17. september 1891 Wien) var en slovakisk, tysk og ungarsk matematiker og optiker som var ansvarlig for å utvikle det første portrettobjektivet med en blenderåpning på omtrent f3.5. Dette objektivet kunne ta inn 16 ganger mer lys enn datidens linser. Denne utviklingen tillot eksponeringstiden å reduseres til mindre enn ett minutt, noe som da banet veien for portrettfotografier.

Linsen ble produsert av hans landsmann Peter Friedrich Voigtlander i 1841 og var i utstrakt bruk langt inn i forrige århundre. Petzval fikk ikke noen profitt av sin oppfinnelse, i motsetning til Voigtlander. Etter en rekke tilbakefall på optikkfronten gikk han ut av optikkbransjen og satset på akustikk.

Petzval var ansatt som matematikkprofessor ved Universitetet i Wien fra 1837 til 1877.

## Referanser
Miloš Obrenović I

**Miloš Obrenović** (serbisk: *Милош Обреновић*) (født 18. mars 1780, død 26. september 1860) var fyrste av Serbia i to perioder. Først fra 1815 til 1839, og så igjen fra 1858 til sin død i 1860. Han var Serbias første monark etter det andre serbiske opprøret mot Det osmanske riket.

## Referanser
Janne Rønningen

**Janne Rønningen** (født 1969) er en norsk komiker, pedagog og programleder.  

Janne Rønningen vokste opp i Stavern i Vestfold, men flyttet til Oslo for å gå på Forsøksgymnaset i Oslo. 1991 begynte hun i lokalradioen Radiorakel i Oslo, og i 1994 gikk hun over til NRK Radio, der hun hadde innslag både i *[[Herreavdelingen]],* *[[XL (radioprogram)|XL]]*, *Hybel*, ''Holger Nielsens metode'' og en rekke andre radioprogrammer i  ungdomskanalen P3. Hun har også gjort TV. Fra 1998 til 2000 var hun reporter og etterhvert programleder i barneprogrammet *[[Smørøyet]]* på NRK1, og i 2002 hadde hun sitt eget talkshow på TVNorge : *[[Helt privat]]* (sammen med Kristin Skogheim).  I 2004–2005 var hun programleder for *Rom 24*  i radiokanalen Kanal24,  

Rønningen har også en karriere som komiker for Stand Up Norge.

I 2022 hadde hun podkasten *Unnskyld* sammen med Sofie Frøysaa.

Hun er utdannet adjunkt og faglærer i kunst, design og håndverk. I 2014 bygget hun på utdannelsen med spesialpedagogikk. Hun jobbet i flere år som spesialpedagog og som faglærer i kunst og håndverk, blant annet på Nyskolen i Oslo..

Rønningen ble gift i 2019 med Espen Angvoll.

## TV-opptredener
* 1998 XLTV
* 2000 Helt privat
* 1998–2000 Smørøyet (reporter 1998–1999, programleder 2000)

## Referanser


## Eksterne lenker
* 
*  Janne Rønningens offisielle hjemmeside
Aleksandar av Serbia

**Aleksandar Karađorđević** (serbisk: *Александар Карађорђевић*) (født 1806, død 3. mai 1885) var fyrste av Serbia fra 1842 til 1858.  

## Referanser
Douglas P-70

**Douglas P-70** var en amerikansk nattjager basert på det lette bombeflyet Douglas DB-7, eller A-20 som var den militære betegnelsen på DB-7 i United States Army Air Force.

Disse flyene ble modifisert for å fungere som nattjagere i påvente av at den spesialbygde nattjageren Northrop P-61 Black Widow skulle bli klar for tjeneste og ble utstyrt med radar og egnet bestykning. Prototypen XP-70 ble utstyrt med fire 20&nbsp;mm kanoner, men produksjonsmodellene ble utstyrt med seks 12,7&nbsp;mm maskingeværer.

## Spesifikasjoner

## Eksterne lenker
* Douglas P-70 Nighthawk
Movatn

**Movatn** (lokal uttale: *Movann*) er et tettsted i Maridalen i Oslo kommune, like ved kommunegrensen mot Nittedal, og er det eneste tettstedet i Oslo kommune utenfor tettstedet Oslo. Tettstedet har  innbyggere, og et areal på  km² per 1. januar . Movatn er mest kjent som en holdeplass på Gjøvikbanen med Movatn stasjon.

Movatn er mye brukt som utgangspunkt til utfarter i Oslomarka. Både Nordmarka og Lillomarka er godt tilgjengelige herfra både sommer og vinter.

## Etymologi
Vannet har navn etter gården Mo i Nittedal (av norrønt *Mór*, «lyng») og heter lokalt *Movann*. Slik *Kølabonn* i Akershus har blitt normert til *Kolbotn*, har også Movann fått offisiell skrivemåte *Movatn* etter nynorsk mønster. Den lokale formen brukes også tidvis i skrift av Oslo kommune, mens formen med *-vatn* brukes av Vy som navn på stasjonen og er den eneste godkjente skrivemåten fra offisielt hold.

## Referanser


## Eksterne lenker
* 
*  Skiforeningens markadatabase om Movatn
Resistens

**Resistens** (av senlatin *resistentia*, fra latin *resistens*, «stå imot») er betegnelsen for når kroppen blir motstandsdyktig mot gifter, kjemikalier, infeksjoner eller sykdommer.

**Planteresistens** er planters motstandskraft mot skadedyr, sopp, bakterier og lignende, mens **kjemikalieresistens** er skadedyrenes, soppenes og bakterienes motstandskraft mot kjemiske midler som benyttes for å drepe dem.

Antibiotikaresistens hos bakterier er et økende problem innen både human- og veterinærmedisin.

Både planteresistens og kjemikalieresistens kan være arvelig.

## Referanser


## Eksterne lenker
*
Voisin bombefly

**Voisin bombefly** var de alliertes standard bombefly gjennom hele den første verdenskrig. Flyet var konstruert av den franske flypioneren Gabriel Voisin og det  ble produsert i nesten 3&nbsp;400 eksemplarer og i ti varianter, skjønt det var få forskjeller mellom variantene. Flyene var primitive, men solide og pålitelige.

* **[[Voisin]] 5**
** Motor         : en Salmson på 150 hk
** Vingespenn    : 14,73 m
** Lengde        : 9,53 m
** Topphastighet : 105&nbsp;km/t
** Maks. høyde   : 3&nbsp;500 m
** Bestykning    : en MG og en bombelast på 60&nbsp;kg
* **[[Voisin]] 8**
** Motor         : en Pegeout på 220 hk
** Vingespenn    : 18,79 m
** Lengde        : 11,00 m
** Topphastighet : 132&nbsp;km/t
** Maks. høyde   : 4&nbsp;300 m
** Bestykning    : en eller to MG og en bombelast på 180&nbsp;kg

## Eksterne lenker
*
Beleiringen av Savannah

**Beleiringen av Savannah** var et slag i den amerikanske uavhengighetskrigen i 1779. Året før hadde byen blitt erobret av et britisk ekspedisjonskorps under oberstløytnant Archibald Campbell. Selve beleiringen bestod av et felles fransk–amerikansk forsøk på å ta tilbake Savannah fra 16. september til 18. oktober. Den 9. oktober slo et betydelig alliert angrep på de britiske stillingene feil. Beleiringen slo dermed feil, og britene ville beholde kontrollen over Georgia frem til 1782, nær krigens slutt. Under angrepet ble den polske grev Kazimierz Pułaski som kjempet på amerikanernes side, dødelig såret.

Slaget er del av Haitis historie, for det var her at en kontingent på over 500 *[[gens de couleur]]*, frie fargede menn fra Saint-Domingue, kjempet på fransk side. Henri Christophe som senere ble konge over det uavhengige Haiti, skal ha vært blant disse styrkene.

Arkeologer fra *Coastal Heritage Society* og *LAMAR Institute* avdekket i 2006 deler av festningsverkene ved Spring Hill. Hovedtyngden av angrepet 9. oktober 1779 var fokusert på dette punktet. 
## Eksterne lenker
* Franske frie fargede som deltok i beleiringen av Savannah
*  Oppsummering av de arkeologiske funnene ved Springhill Redoubt
Stephen Brandt-Hansen

**Stephen Brandt-Hansen** (født 1971) er en norsk sanger og skuespiller. Han er utdannet ved Teater- och operahögskolan i Göteborg. Han har hatt flere roller i en rekke musikaler i inn- og utland og holdt en rekke konserter. Han har også hatt flere cabaretforestillinger på Trøndelag Teater i Trondheim, på Det Norske Teateret i Oslo og på Stockholms Stadsteater.

Høsten 1999 ble Hansen tildelt et stipend på  kroner fra den Svenske Teaterselskapsordenen. Svenskene deler ut denne prisen til en yngre skuespiller som har gjort seg særskilt bemerket. I 2002 var han én av fire mannlige finalister i BBCs radiokonkurranse «Musical voice of the year». Høsten 2006 deltok han i *[[Kjempesjansen]]* på NRK1. Han kom på andreplass bak Alexander Rybak. April 2010 deltok han i Talang 2010 (Svenske TV4), hvor han gikk helt til finalen.

Stephen Brandt-Hansen debuterte som Jesus i *[[Jesus Christ Superstar]]* på Trøndelag Teater. Rollen har han også spilt i Sverige, England, Tyskland, Finland og Estland. Han har også hatt hovedrollen i *[[Operafantomet|Phantom of the Opera]]* i Estland. Stephen Brandt-Hansen var blant sangerne i Andrew Lloyd Webber sin artiststall. Høsten 2023 var han aktuell som Holmfrid i musikalen Så som i himmelen.

Siden 2010 har Stephen Brandt-Hansen reist rundt i Norge med julekonserter. 

Brandt-Hansen er også idéskaperen bak operaen *Alkymisten* som hadde verdenspremiere ved Operaen i Kristiansund i Festiviteten i 2012.

## Roller
* Jesus i *[[Jesus Christ Superstar]]*, Trøndelag Teater 2000
* Johannes i *[[An-Magritt (musikal)|An-Magritt]]*, Trøndelag Teater 2004–2005
* Enjolras i *[[Les Misérables (musikal)|Les Miserables]]*, Trøndelag Teater 2006 
* Jesus i *[[Jesus Christ Superstar]]* ved Göteborgsoperan
* Jean Valjean i *Les Misérables* ved Lillestrøm kultursenter 2007
* Kristiansundskongen i *Donna Bacalao* ved Operaen i Kristiansund på Vikaneset 2009–2012
* General de La Barre *[[Elden]]* ved Røros musikkteater 2010–2013
* The Phantom i *Phantom of the Opera*, Theatre Vanemuine, Estland 2013–2016
* Holmfrid i *Så som i himmelen,* Trøndelag Teater 2023–2024

## Referanser


## Eksterne lenker
* 
*  Skuespillerinfo fra Trøndelag Teater
Beleiringen av Charleston

**Beleiringen av Charleston** er et av de viktigste slagene som fant sted mot slutten av den amerikanske uavhengighetskrigen hvor britene hadde flyttet sitt fokus mot de sørlige koloniene. Fra 1777 til 1778 hadde britene betydelig suksess, hovedsakelig i staten Georgia og beleiringen av Savannah. Antallet slag som ble vunnet av britene i 1779 økte kraftig året etter da de feide gjennom South og North Carolina.

Den britiske regjeringen sendte Henry Clinton for å lede en komibnert militær– og marine–ekspedisjon sørover etter at de ikke lyktes i å få overtaket i nord i 1779. Han evakuerte Newport, Rhode Island, 25. oktober og forlot New York med den tyske general Wilhelm von Knyphausen. I desember seilte han med 8500 menn for å slutte seg til Marc Prevost i Savannah. Charles Cornwallis slo følge med ham, og senere sluttet Francis Rawdon-Hastings seg til ham slik at styrken var på totalt 14 000 menn. Clinton marsjerte mot Charleston og avskar byen for unnsetning, og etter en lang beleiring tvang han den amerikanske generalen Benjamin Lincoln til å overgi seg den 12. mai. Tapet av byen og dens 5000 soldater var et alvorlig slag mot den amerikanske sak. Den tilsynelatende underkastelsen til South Carolina fulgte. I juni reiste Clinton tilbake til New York City og etterlot Cornwallis med kommandoen, med instruksjoner om å også kue North Carolina.

## Eksterne lenker
* Battle of Charleston
SEMA Show

**SEMA Show** (fra en. **''S**pecialty **E**quipment **M**arket **A**ssociation'') er en årlig bilmesse som hver høst avholdes i Las Vegas, Nevada, USA. Messen arrangeres av organisasjonen SEMA, som består av produsenter og forhandlere av ettermarkedsutstyr til bil.

SEMA består per september 2006 av 6&nbsp;466 selskaper fra hele verden som produserer, promoterer eller selger ettermarkedsutstyr til biler i alle kategorier. Dette inkluderer blant annet kosmetisk tilbehør, deler som øker ytelse og bedrer kjøreegenskapene.

## Eksterne lenker

*
Mareritt

**Mareritt** er en svært ubehagelig drøm. Den som opplever mareritt, våkner gjerne av urolig søvn og føler seg dårlig og redd. De fleste friske mennesker har mareritt fra tid til annen, i gjennomsnitt en gang i måneden. Urolige og angstfylte drømmer er oftest knyttet opp mot stress og en følge av belastninger, bekymringer og traumer som har skjedd eller skjer i livet. For noen kan hyppige mareritt forstyrre og plage dem mye, for andre kan uhyggelige drømmer bety mindre, mens oppvåkningen er ubehagelig. Noen går i samtaleterapi for å avhjelpe intenst skremmende drømmer. 

## Ordbakgrunn
Betegnelsen «mareritt» henger sammen med tradisjonelle forestillinger om «å bli ridd av en mare», et vesen i folketro og myter som angivelig setter seg på brystet og rir på den sovende slik at vedkommende vrir seg i vonde drømmer.

Ordet finnes på flere språk med samme etymologiske opprinnelse: på svensk kalles det *mardröm*, på islandsk *martröð*, på engelsk *nightmare*, på tysk *Nachtmahr* og på fransk *cauchemar* (omtrent «maretrykk»).

Opprinnelig ble ordet brukt om søvnparalyse (søvnlammelse), en kortvarig tilstand som kan inntreffe umiddelbart før innsovning eller etter oppvåkning der en opplever hallusinasjoner og lammelse som gjør det vanskelig å puste. Slike anfall opptrer sjelden, men kan oppleves som svært skremmende og tolkes som møter med demoner og andre truende vesener fra kulturen personen kjenner. Det er først i løpet av de siste to hundre årene at ordet har fått den betydningen det har i dag.

## Se også
* Drøm
* Mare (mytologi)
* Søvnparalyse, søvnlammelse
* hypnagog hallusinasjon, hallusinasjon i forbindelse med innsovning 
* hypnopomp hallusinasjon, hallusinasjon i forbindelse med oppvåkning
* bevisst drømming (*lucid dreaming, LD*'), bevissthetstilstand der personer er klar over at de drømmer
* falsk oppvåkning

## Referanser


## Eksterne lenker
* 
* Forskning.no om mareritt
* Torkil Berge, 2007: ''Behandling av mareritt''
* Psykolog.com 2014: ''Hvordan bli kvitt mareritt?''
Hanne Tømta

**Hanne Gløtvold Tømta** (født 1968) er en norsk teaterinstruktør som var teatersjef ved Nationaltheatret fra 1. januar 2009 til utgangen av 2020. Hanne Tømta var teatersjef ved Rogaland Teater fra 2005 til 2008. Den 1. september 2008 ble Hanne Tømta erklært som vinner av Stavanger Aftenblads kulturpris.

## Biografi
Hanne Tømta ble født den 21. august 1968 i Oslo og vokste opp på Ulsrud. Hun har helt siden hun begynte på skolen ønsket å bli skuespiller. Da hun gikk på Romerike Folkehøgskole fikk hun interessen for regi etter et regioppdrag ved skolen. 
I 1991 reiste hun til St. Petersburg for å gjennomføre språkstudier ved universitetet. I 1992 ble hun diplomstudent ved  Instruktørlinjen på St. Petersburg Statlige Teater. Under studiet, som varte frem til 1998, fikk hun bred erfaring med flere teateroppsetninger, blant annet Hamlet, *Et drømmespill* og *Fruen fra havet*. Det var bare hun og tre andre som fullførte den høyeste regiutdannelsen.  Etter endt studieutdanning reiste hun tilbake til Norge og var omreisende instruktør. 

Hun hadde suksess med komedien *Kvinner på randen frir igjen* 2001, som ble sett av  bergensere. Hun har også blant annet satt opp *Heksene* ved Hålogaland Teater. Da hun begynte som teatersjef ved Rogaland teater i 2005 var det blant annet etter et sterkt ønske fra de ansatte. Som teatersjef ved Rogaland Teater har hun hatt flere suksessoppsetninger.

I 2015 vant hun Heddaprisen for beste regi ved Nationaltheatrets oppsetning av Anton Tsjekhovs *Tre søstre.*

## Referanser


## Kilder
* Stavanger Aftenblad side 17 – del 2. 21. august 2008
* Idalou:Hanne Tømta - Nationaltheatrets nye sjef 

## Eksterne lenker
*
Bergknappslekta

* bitterbergknapp
* broddbergknapp
* kystbergknapp
* lodnebergknapp

**Bergknappslekta** (*Sedum*) hører til bergknappfamilien og har ca. 400 arter. *Sedum* er utbredt stort sett over alt på den nordlige halvkule. De er alle sukkulente stauder med lav vekst og tykke blader. Enkelte arter blir brukt som prydplanter.

De vokser over hele landet, og er vidt utbredt i Europa. Mange av artene vokser gjerne på tørre steder med små krav til jordsmonn, f.eks på steingjerder og svaberg. Ofte danner de matter eller "tepper" av flatvokste planter i 5-15 cm høyde. Blomsten er gul eller rosa. Bitterbergknapp er giftig i store mengder, men har vært brukt som grønnsak mot skjørbuk.

## Arter i Norge
I Norge er det 10 bofaste arter.
* Bitterbergknapp (*Sedum acre*)
* Broddbergknapp (*Sedum rupestre*)
* Gråbergknapp (*Sedum hispanicum*) – innført
* Hvitbergknapp (*Sedum album*)
* Kantbergknapp (*Sedum sexangulare*) – innført
* Konglebergknapp (*Sedum forsterianum*) – innført
* Kystbergknapp (*Sedum anglicum*)
* Lodnebergknapp (*Sedum villosum*)
* Småbergknapp (*Sedum annuum*)

## Eksterne lenker
* 

## Galleri

Fil:Iceland Plant 4348.JPG|Bitterbergknapp
Fil:Bitterbergknapp01.jpg|Bitterbergknapp, Sverige
Fil:Kystbergknapp07.jpg|Kystbergknapp, Norge

Fil:Sedum rupestre3.jpg|Broddbergknapp 
Fil:Sedum album flowers.jpg|Hvitbergknapp
Fil:Sedum villosum3.JPG|Lodnebergknapp
Hans Magnus Ystgaard

Hans Magnus Ystgaard (født 1941) er en norsk bonde, dramatiker og museumsarbeider.

Han debuterte som forfatter i 1967, men valgte etter få år å overta farsgården og drive denne. Han tok senere utdannelse som historiker, og har arbeidet som museumsbestyrer på Egge museum, Steinkjer. I 2016 ga han ut boka *Bonde og statsråd i krisetid. En biografi om Hans Ystgaard* om farfaren, landbruksminister Hans Ystgaard.
__NOTOC__
## Priser og utmerkelser
Han mottok Nord-Trøndelag fylkes kulturpris i 2003. Stykket *[[Purpur og gull]]* fikk Heddaprisen i 2004 som beste oppsetning.

## Verk

* *Våkenatt*, roman. 1967
* sammen med Jan Carlsen og Helge Rykkja redaktør for tidsskriftet Profil 1968-69?
* *Mødrekupe* Fjernsynsteateret 1969
* *La ditt problem bli vårt problem* Fjernsynsteateret 1969
* *Trafikkrigen*. debattbok, med Jan Carlsen. 1970
* *Hjelp : Et fjernsynsspill*. Med Egil Kolstø. 1972
* *Arme syndige menneske*. Filmmanus med Egil Kolstø. 1980
* William Shakespeares *[[En midtsommernattsdrøm|En medtsåmmårnattsdrøm]]*, gjendiktet til sparbumål. 1994
* *Bondebygd og stasjonsgrend : strukturmobilitet i Sparbu 1920-1960*. Hovedoppgave i historie, Universitetet i Trondheim, 1994
* *Ingenmannsland* (1997) om Armfeldts felttog i 1718
* *Gårdimillom* (1998) Omvisningsteater på museumsområdet på Stiklestad
** Reviderte versjoner i 2003, 2004, 2005
* «Teatret og historia – en skrønemakers bekjennelse» I: *Årbok / Nord-Trøndelag historielag*, 2001
* *Lola*. (2002). Teaterstykke om Henry Rinnans liv
* *Hansine Solstad* (1999) – skuespill etter Peter Egges roman
* *Tina skifter ansikt*. drama (2000)
* *Ferælska eller itj*. Shakespeare-tekster gjendiktet og bundet sammen av Hans Magnus Ystgaard (2001) 
* *Avskjed for Caspar Conrad Rafn*. drama (2004). Om Caspar Conrad Rafn, den første amtmann i Nord-Trøndelag
* *Balladen om Reinholdt og Anne Margrete*. historisk drama fra Sparbu anno 1700 (2004)
* *Jensvukkunatt*. danseteater for unge og voksne amatører (2004)
* *[[Purpur og gull]] : seksten sanger søker ei historie*. Drama bygget rundt sanger av Åge Aleksandersen (2004) 
* *Bjønnlabben*. monolog som "spel" for Lierne (2005) 
* *Ei ny tid*. musikal fra Nord-Trøndelag anno 1905 (2005)
* William Shakespeares ''Myttjy alo fer itjnå'' (''Much Ado About Nothing'') gjendiktet til sparbumål (2022)
*William Shakespeares ''Trættandagskvell'n'' gjendiktet til sparbumål (2023)

## Referanser


## Eksterne lenker
* einytid.no om stykket ''Ei ny ti''
Den brasilianske uavhengighetskrigen

**Den brasilianske uavhengighetskrigen** foregikk i tidsrommet 1822 til 1823 og var en del av prosessen for å løsrive Brasil fra Portugal. Prosessen pågikk i tidsrommet fra 1808 til 1825, inntil uavhengigheten ble offisielt anerkjent av Portugal og Storbritannia.

Etter erklæringen av uavhengighet på breddene til Ipirangabekken i dengang provinsen São Paulo den 7. september 1822, ble kampene for å etterfølge denne enda større i regionene hvor det av strategiske grunner var større konsentrasjoner av portugisiske tropper.

Størsteparten av offiserene var av portugisisk opprinnelse, mens brorparten av troppene i Brasil var enten brasilianske eller av portugisisk slekt.

## Slag og trefninger i krigen
* Beleiringen av Salvador 19. februar 1822 til 2. juli 1823
* Slaget ved Jenipapo 13. mars 1823
* Sjøslaget den 4. mai 1823
Enga naturreservat

**Enga naturreservat** ligger i Meløy kommune i Nordland. Naturreservatet består av ei li like nordøst for Engavågen, og har et areal på 254 dekar. Området er vernet for å bevare en nordlig almeforekomst.

## Referanser
Bjørn Endreson

**Bjørn Ingermann Endreson** (1922–1998) var en norsk  teatersjef, regissør og oversetter. Han var teatersjef ved Rogaland Teater fra 1960 til 1970. 

Han debuterte som forfatter med diktsamlingen *Kadens* i 1946. Etter hvert skrev han også noen teaterstykker direkte for de teatrene han var tilknyttet som instruktør, og han ovsatte en lang rekke stykker, i tillegg til bearbeidinger. Ved Nationaltheatret oversatte han fem teaterstykker til norsk. 

Hans arbeid som regissør på Det norske teatrets *Scene 2* av Samuel Becketts skuespill (*Slutspel, Krapps siste spole* og forskjellige enaktere) hadde bakgrunn i Endresons personlig kontakt med Beckett i Paris, og mange av enakterne som ble oppført på Scene 2, var urframføringer. Pam Gems' musikalen *[[Piaf]]* som ble satt opp på Det norske teatret i 1980 var også oversatt av Bjørn Endreson. 

Han nevnes som initiativtakeren til Barneteatret som ble etablert ved Rogaland teater i 1957. Sammen med Elsa Nordvang mottok han i 1988 Teskjekjerringprisen for dette.

## Oversettelser (utvalg)
* 1974 – *[[Lykke-Pers reise]]* (*Lycko-Pers resa*) av August Strindberg
* 1987 – *[[Uvær (skuespill)|Uvær]]* (*Oväder*) av August Strindberg
* 1993 – Skodespel II av Samuel Beckett, utgitt på Document Forlag

## Eksterne lenker
* 
*  Bjørn Endreson hos Norsk oversetterleksikon
Endletvatn naturreservat

**Endletvatn naturreservat** ligger i Andøy kommune i Nordland. Naturreservatet omfatter Einlettvatnet (37 moh) og myrene rundt, sør for Andenes og vest for Skarstein på Andøya. Området har et areal på 600 dekar, hvorav 270 dekar vannareal. Området er vernet for å bevare typiske fattige flatmyrer av meget stor viktighet for vegetasjonshistorisk forskning.

## Referanser
Garden of Remembrance

**Garden of Remembrance** er en offentlig hage i Dublin anlagt til minne om alle som falt i den irske uavhengighetskrig (1919&ndash;1922). 

Man minnes også de som falt i tidligere irske uavhengighetsopprør, spesielt:

* Opprøret i 1798
* Opprøret i 1803
* Young Ireland-opprøret
* Irish Republican Brotherhoods opprør i 1860-årene
* Landkrigen
* Påskeopprøret

Ofre fra den irske borgerkrig (1922&ndash;1923) minnes ikke i parken, ettersom denne konflikten fortsatt er politisk betent. Det er heller ikke noe minnesmerke over medlemmer av IRA eller andre paramilitære organisasjoner som falt etter 1923. 

Hagen ligger i den nordlige delen av en gammel park midt på Parnell Square, og er utformet som et korsformet nedsenket basseng. Den ble åpnet i 1966 av president Eamon de Valera i forbindelse med femtiårsjubileet for påskeopprøret. 

I forbindelse med fornyelse av plassen hagen ligger på ble det i 2004 foreslått at også Garden of Remembrance bør fornyes. Pr. 2006 har man ikke gått videre med slike planer.

## Se også

* National War Memorial, til minne om falne under første verdenskrig
Paris Saint-Germain (fleridrettslag)

**Paris Saint-Germain**, ofte omtalt som **Paris-SG** eller **PSG**, er en fransk idrettsklubb som holder til i hovedstaden Paris. Klubben ble stiftet i 1970, etter en sammenslåing av klubbene Paris FC og Stade Saint-Germanois. Klubben har både håndballag og fotballag på elitenivå for både damer og herrer. De har også judo og e-sportlag.

## Herrelaget Fotball

Herrelaget til PSG Football Club har spilt i den franske toppserien, Ligue 1, siden 1974. Hovedrivalen er Olympique Marseille.

De spiller sine hjemmekamper på Parc des Princes i Paris. Stadionet sto ferdig bygd i 1972 og har en kapasitet på 47 929 tilskuere. Laget spiller med blå hjemmedrakter og hvite bortedrakter. 

Klubben vant sitt første store trofé da de vant den franske cupen i 1982, og de vant igjen i 1983. De vant sitt første ligamesterskap i 1986. Klubben hadde en suksessfull periode på 1990-tallet da den vant flere store trofeer i Frankrike samt Cupvinnercupen i 1996. Etter et tiår med suksess var 2000-tallet preget av manglende resultater i ligaen. Laget endte på nederste halvdel av tabellen i flere sesonger. Klubben hadde mer suksess i cupene og vant Ligacupen i 2008 og den franske cupen i 2004, 2006 og 2010.

I 2011 tok Qatar Sports Investments over som eiere for klubben. De nye eierne har brukt store summer på nye spillere for å føre klubben til suksess. Et tegn på eiernes ønske om å føre klubben mot verdenstoppen, var at de sommeren 2018 sikret seg underskriften til det brasilianske stjerneskuddet Neymar, mot en overgangssum på 222 millioner euro.

## Damelaget Fotball

PSG Football Clubs damelag spiller i Frankrikes øverste divisjon. Norske Andrine Hegerberg spilte en kort periode for klubben, blant de mest fremtredende spillerne (2020) er Marie-Antoinette Katoto, og målvakten Christine Endler.

## PSG Håndball

Paris Saint-Germain Handball, grunnlagt i 1941, er håndballavdelingen i Paris Saint-Germain.

PSG spiller i den øverste divisjon av fransk håndball for menn, Championnat de France de handball. Hjemmebanen deres for LNH-kamper er Stade Pierre de Coubertin i Paris, som har en sittekapasitet på 3400 tilskuere. For EHF Champions League-kamper spiller klubben på Halle Georges Carpentier, som har en sittekapasitet på 4500 tilskuere.

Opprinnelig het håndballklubben Patriotes d'Asnières (1941–1942), og den har gått gjennom flere navnendringer: Asnières Sports (1942–1987), Paris-Racing-Asnières (1987–1988), Paris-Asnières (1988–1992), PSG -Asnières (1992–2002), og Paris håndball (2002–2012). Etter å ha blitt kjøpt av Paris Saint-Germain-eierne Qatar Sports Investments (QSI) i 2012, ble klubben innlemmet i Paris Saint-Germain Handball.

## Referanser


## Eksterne lenker
*
Fysikk på roterommet

***Fysikk på roterommet*** også kalt **''Fysikk i hverdagslivet** er* et norsk TV-program om [[fysikk]] som gikk sporadisk på [[NRK1|NRK Fjernsynet]] fra [[TV-året 1960|25. august 1960]] til [[TV-året 1990|1990]]. Programmet ble ledet av de to fysikerne [[Helmut Ormestad]] og [[Otto Øgrim]].

==Innhold==
I formen samtalte de to fysikerne samtidig som de gjorde fysikkeksperimenter. Den ene av dem (som regel Ormestad) spilte dum og stilte spørsmål, mens den andre (som regel Øgrim) svarte med enkle forklaringer. Et viktig poeng ved eksperimentene var at de brukte dagligdagse gjenstander som folk stort sett skulle ha tilgjengelig i hjemmene. Seerne skulle derfor, om de ville, kunne gjenta eksperimentene sjøl.

Mange av de tidligste programmene ble slettet. Dette skjedde fordi NRK hadde en rutine med å slette de fleste programmer for å bruke opptaks-tapene om igjen.

Før Ormestad og Øgrim startet arbeidet med fjernsynsserien, hadde de en tilsvarende populærvitenskapelig fysikkserie i NRK radio. Den gikk fra slutten av 1940-tallet.

De to seriene utløste en serie bøker. Den første var ei samling tekster til radioprogrammet, «Pølser, fysikk og potetsalat», fra [[1951]].

==Spin-off produkter==
Ormestad og Øgrim utga også en bok med øvelser, *Fysikk på roterommet*, i [[1992]]

Etter Ormestads død laget Øgrim sammen med andre fysikere flere bøker med forsøk, videoer og nettsider som også bruker fellestittelen «Fysikk på roterommet»

Den nyeste er Otto Øgrim og Svenn Lilledal Andersen, *Eksperimentboka : 191 forsøk fra Fysikk på roterommet'' fra 2005.

## Referanser


## Eksterne lenker
*
Engasjyen naturreservat

**Engasjyen naturreservat** ligger i Rana kommune i Nordland. Naturreservatet består av et gruntvanns- og deltaområde i Ranelvas utløp i Ranfjorden. Området har et areal på 279 dekar, hvorav 244 dekar vannareal. Området er vernet for å bevare et viktig våtmarksområde.

## Referanser
Bishop

**Bishop** er et selvdrevet artilleri basert på chassiet til panservogn Valentine II. En 25 punds haubitser montert i en kasselignende struktur som skulle gi mannskapet noe beskyttelse.
Esvikhatten naturreservat

**Esvikhatten naturreservat** ligger i Rødøy kommune i Nordland. Naturreservatet ligger like vest for Esvika, på nordsiden av Tjongsfjorden. Området har et areal på 294 dekar. Området er vernet for å bevare et område med rik lavurtbjørkeskog med en kjerne av svært interessant urskog med kraftige hasselbusker og gamle seljetrær.

## Referanser
Svein Støle

**Svein Støle** (født 5. april 1963) er utdannet siviløkonom og jurist og kommer fra Mandal. Han er hovedeier i det norske finanskonsernet Pareto AS. 

Støle er tidligere journalist i tidsskriftet *[[Kapital (tidsskrift)|Kapital]]*. I oktober 1987 sa han opp for å starte i meglerhuset til Dagfinn Sundal og Jan Petter Collier. I deres meglervirksomhet var han blant annet ansvarlig for å analysere selskaper innen shipping, olje og offshore. I 1991 tok han over toppstillingen i meglerhuset Pareto, som da var eid av Oslobanken. Allerede i 1992 fikk Oslobanken store problemer, og Støle kjøpte Pareto sammen med Widar Salbuvik, Anders Endresson og Erik Bartnes. Meglerhuset satset umiddelbart tungt på shipping og olje.

Støle er i dag eneeier av Pareto, og *Kapital* anslo formuen hans i 2015 til å være på 9 milliarder kroner. Han er utdannet fra Norges Handelshøyskole.

## Referanser
Fauskeeidet naturreservat

**Fauskeeidet naturreservat** ligger på Fauskeeidet i Fauske kommune i Nordland. Naturreservatet har et areal på 3500 dekar, hvorav 2000 dekar vannareal. Området er vernet for å bevare et produktivt og artsrikt våtmarksområde og et vakkert landskapsområde.

## Referanser


## Eksterne lenker
* Miljøstatus: Fauskeeidet naturreservat
Verdipapir

**Verdipapir** (engelsk: *security*) er en betegnelse for dokumenter som har økonomisk verdi, særlig dokumenter som representerer pengekrav – ihendehaverobligasjoner, pantobligasjoner, veksler og vekselobligasjoner – men også eksempelvis aksjer.

I Norge er det Verdipapirkontrollen som er myndigheten som foretar kontroll av fondsmegleres virksomhet, og av overholdelsen av bestemmelsene fattet i lov om verdipapirhandel av 19. juni 1997. Denne kontrollen er gitt Finanstilsynet av Finansdepartementet. I Norge er de viktigste typer av verdipapirer registreringspliktige i Verdipapirsentralen.

## Referanser
Ekte østers

* *[[Crassostrea]]*
* *[[Hyotissa]]*
* *[[Lopha]]*
* *[[Ostrea]]*
* *[[Saccostrea]]*

**Ekte østers** er en gruppe muslinger som omfatter alle de artene som vanligvis serveres under benevnelsen «østers».
Den omfatter ikke perlemuslinger, disse er bare fjernt beslektet med ekte østers.

I likhet med kamskjell har ekte østers en midstilt muskel, noe som gir skallet et karakteristisk hakk på midten, hvor muskelen er festet. Ekte østers har større muskel enn kamskjell.
Formen på skallet er vanligvis asymmetrisk, som et resultat av at dyrene fester seg mot underlaget.

## Se også
* Østers

## Eksterne lenker
*
Østers (gruppe)

**Østers** er en samlebetegnelse på flere forskjellige grupper av muslinger som vokser hovedsakelig i brakk- og saltvann.
Skallet, som oftest med høyt kalkinnhold, omgir en bløt kropp. Gjeller filtrerer plankton fra vannet, og en kraftig muskel holder skallet lukket. Noen grupper er verdsatt som mat, både i rå og varmebehandlet form.

## Typer
### Ekte østers

Ekte østers tilhører familien Ostreidae. Denne familien inkluderer spiselige østers som hovedsakelig tilhører slektene Ostrea, Crassostrea, Magallana, og Saccostrea. Disse inkluderer europeisk flatøsters, øst-østers, olympisk østers, stillehavsøsters og Sydney-østers. Ostreidae dukket opp i den tidlige triasperioden: slekten Liostrea vokste på skallene til levende ammonitter.

### Perleøsters
Nesten alle bløtdyr som lever i skall kan produsere perler, men de fleste av dem er ikke særlig verdifulle. Perler kan dannes både i saltvann og i ferskvann.

Perleøsters er ikke nært beslektet med ekte østers, da de tilhører en egen familie av fjærøsters (Pteriidae). Både kunstige og naturlige perler kan fås fra perleøsters, selv om andre bløtdyr, som ferskvannsmuslinger, også produserer perler av kommersiell verdi.

Den største perleøstersen er havets Pinctada maxima, som omtrent er på størrelse med en middagstallerken. Ikke alle østers produserer perler.

## Som mat
Konsumet av østers som mat går tilbake til forhistorisk tid, noe som påvises av østershauger funnet rundt om i verden. Østers har vært en viktig matkilde i kystområder hvor de kunne bli funnet, og østersfiske har vært en viktig næring der de var rikelig.

Østers er en kilde til sink, jern, kalsium og selen, samt vitamin A og vitamin B12. Østers har lavt kaloriinnhold; et dusin rå østers inneholder 460 kilojoule (110 kilokalorier). De har høyt proteininnhold (omtrent 9 g i 100 g stillehavsøsters). To østers (28 gram) gir den anbefalte daglige mengden sink og vitamin B12.

Tradisjonelt blir østers betraktet som et afrodisiakum. En gruppe av amerikanske og italienske forskere analyserte toskallede bløtdyr og oppdaget at de er rike på aminosyrer som øker nivået av kjønnshormoner.

## Se også
* Ekte østers (Ostreidae)
** Østers (*Ostrea edulis*)
* Stillehavsøsters (*Crassostrea gigas*)

## Referanser
Lee Peltier

**Lee Anthony Peltier** (født 1986) er en engelsk fotballspiller som fra den 30. juni 2024 er klubbløs.

## Referanser


## Eksterne lenker
* 
* Liverpools offisielle hjemmeside om Peltier
* Liverpool.no om Peltier
Fisklausvatnet naturreservat

**Fisklausvatnet naturreservat** ligger i Grane kommune i Nordland. Naturreservatet har et areal på 38 500 dekar, hvorav 4000 dekar vannareal.
Fiskelausvatnet utgjør størsteparten av vannarealet. Området er vernet for å ta vare på et høyereliggende våtmarksområde med nasjonal verneverdi.

## Referanser


## Eksterne lenker
* Miljøstatus: Fisklausvatnet naturreservat
Tyssestrengene

**Tyssestrengene** er en tørrlagt foss i elva Tysso i Ullensvang kommune, Vestland. 
Fossen består av to løp med et tilnærmet loddrett fall på 312 meter. Elva fortsetter gjennom Tyssebotn før den går over et nytt fall og munner ut i Ringedalsvatnet. Total fallhøyde regnes til ca. 646 meter.

Tysso fortsetter videre mot Sørfjorden og munner ut i Tyssedal. Vassdraget ble regulert til vannkraft i 1967, og vannføringen som tidligere gikk til Tyssestrengene går nå til kraftverket Tysso II. Fossen er derfor stort sett alltid tørrlagt.

Formasjonen Trolltunga er litt til høyre (sett fra innsjøen) for Tyssestrengenes løp.

## Eksterne lenker
* Word Waterfall database
* Bilde
* Tyssefaldene
Besian Idrizaj

**Besian Idrizaj** (født 12. oktober 1987 i Baden bei Wien, død 15. mai 2010 i Linz) var en østerriksk fotballspiller av albansk herkomst som spilte for en rekke klubber både i England og i Østerrike. Besian Idrizaj var en offensiv midtbanespiller.

## Klubbfotball
### [[Liverpool FC]]
Han kom til Liverpool fra LASK Linz 22. august 2005 og signerte en 2-årskontrakt med Merseyside-laget. Idrizaj var plaget med skader i 2005/06-sesongen, men ble sendt på lån til Luton Town fra mars 2007 og ut sesongen. Idrizaj imponerte i en treningskamp for Liverpool 7. juli 2007 ved å skåre et ekte hat-trick mot Wrexham på kun 22 minutter da Liverpool vant 3-2.

Idrizaj døde av et hjerteinfarkt i sitt eget hjem i Linz i Østerrike den 15. mai 2010.

## Meritter
* Årets unge spiller i Østerrike 2004/2005

## Referanser


## Eksterne lenker
* 
* Liverpool.no om Idrizaj
Tank, Light AA

**Tank, Light AA** er britisk selvdrevet luftvern.

## Varianter

*Tank, Light AA Mk I:*
* Basert på chassiet til Tank, Light, Mk VIA utstyrt med et elektrisk drevet tårn med fire 7,92mm BESA maskingeværer.
*Tank, Light AA Mk II:*
* Som Mk I, men basert på Tank, Light, Mk VIB og med noen forbedringer som bedre sikte og et mer romslig tårn.
Romeo y Julieta

**Romeo y Julieta** er opprinnelig et cubansk sigarmerke som ble utviklet i 1875 av Inocencio Alvarez og Mannin Garcia,oppkalt etter William Shakespeares berømte unge elskere Romeo og Julie.

Nå er det snakk om to sigarmerker et produsert på Cuba for Habanos SA, Cubas statseide tobakkfirma. Det andre produseres i Den dominikanske republikk for Altadis SA.

Romeo y Juleta finnes også i dag som portionsnus, med samme kvalitetstobakken fra cuba og vann fra norge på ingredienselisten.

## Romeo y Julieta Cuba

:**Maskinrullede sigarer**

:**Håndrullede sigarer**

## Romeo y Julieta - Dominikansk

Disse sigarene blir håndlaget av Manuel Quesada fra Manufactura de Tabacos S.A. de C.V. 
* Produksjonsland: Den dominikanske republikk.
* Innlegg: Brasil og Den dominikanske republikk
* Omblad: Mexico, USA/Connecticut Broadleaf, USA/Connecticut Shade

:**Håndrullede sigarer**

## Eksterne lenker
*  Habanos S.A.
Marengo County

**Marengo County** er et fylke i den amerikanske delstaten Alabama. Det ligger i de vestlige delene av staten og grenser mot Hale County i nord, Perry County i nordøst, Dallas County i øst, Wilcox County i sørøst, Clarke County i sør, Choctaw County i sørvest, Sumter County i nordvest og mot Greene County i nord.

Marengo Countys totale areal er 2&nbsp;546 km² hvorav 15 km² er vann. I 2000 hadde fylket 22&nbsp;539 innbyggere og administrasjonssenteret ligger i byen Linden. 

Fylket ble etablert i 1818 og har fått sitt navn etter slagmarken nær Turino i Italia der Napoleon beseirer Østerrike 14. juni 1800. Fylket ble i september 1979 erklært som katastrofeområde på grunn av orkanen Frederic.

## Eksterne lenker
*
Fisktjørna naturreservat

**Fisktjørna naturreservat** ligger sør for Svartisen i Rana kommune i Nordland. Naturreservatet har et areal på 2690 dekar. Området er vernet for å bevare et område med urskog.

## Referanser
Danafjorden

**Danafjorden** er en del av Kattegat ved utløpet av Göta älv og utgjør innseilingen til Goteborg. Danafjorden er den ytre delen av Hakefjorden, den indre delen kalles Älvsborgsfjorden.

Fjorden er omgitt av omgitt av Fotö, Hönö, Grötö, og sørøst for Hönö og midt i fjorden ligger Danaholmen, hvor grensene for de tre nordiske rikene møttes.

## Referanser
Sorte Mand

**Sorte Mand ** er et norsk sigarmerke fra A/S Johannes N. With’s Tobaksfabrikker. Det ble innmeldt som SCIPIO til varemerkeregisteret i mars 1915, men endret i august 1919 til SORTE MAND. Varemerket for sigaren er en byste i sort marmor av den romerske hærfører Scipio Africanus den eldre. Bakgrunnen for navneendringen var at publikum spurte etter sigaren med den sorte mannen. 

I 1922 overtok J.L. Tiedemanns Tobaksfabrik With’s Tobaksfabrikker. 

## Utvalg
**Corona Sorte Mand** (half corona). 
Blandet av tobakk fra Brasil og Sumatra, iblandet noe Havana og Vorstenlanden. 
*Dekkbladet er Sumatra. 
*Maskinrullet og ferdig klippet i tuppen.

**Corona Emperador** (corona). 
*Blandet av tobakk fra Havana, Brasil og Java.
*Dekkbladet er Sumatra. 
*Maskinrullet, men ikke klippet i tuppen.